钦定古今图书集成/历象汇编/岁功典/第011卷 > 《春秋繁露》 > 《五行逆顺篇》
## 钦定古今图书集成/历象汇编/岁功典/第011卷 > 《春秋繁露》 > 《五行逆顺篇》

木者，春生之性，农之本也。劝农事无夺民时，使民岁
不过三日，行什一之税，进经术之士，挺群禁，出轻系，
去稽留，除桎梏，开闭阖，通障塞。恩及草木，则树木华
美而诸草生；恩及鳞虫，则鱼大为鳣鲸不见，群龙下。
如人君出入不时，走狗试马，驰骋不反宫室，好淫乐
饮酒，沈湎纵恣，不顾政治，事多发役，以夺民时，作谋
“增瑞。”以夺民财，民病疥搔温体足胻痛。咎及于木，则
茂木枯槁，工匠之轮，多伤败。毒水渰群漉，陂如鱼咎。
虫则鱼不为群，龙深藏，鲸出见。